CELEX: 32017D0114
Language: bg
Date: 2017-01-10 00:00:00
Title: Решение (ОВППС) 2017/114 на Комитета по политика и сигурност от 10 януари 2017 година за удължаване на мандата на ръководителя на мисията на Европейския съюз за изграждане на капацитет в Сомалия (EUCAP Somalia/1/2017)

24.1.2017   
            
            
               BG
            
            
               Официален вестник на Европейския съюз
            
            
               L 18/49
            
         РЕШЕНИЕ (ОВППС) 2017/114 НА КОМИТЕТА ПО ПОЛИТИКА И СИГУРНОСТ
   от 10 януари 2017 година
   за удължаване на мандата на ръководителя на мисията на Европейския съюз за изграждане на капацитет в Сомалия (EUCAP Somalia/1/2017)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2012/389/ОВППС на Съвета от 16 юли 2012 г. относно мисията на Европейския съюз за изграждане на капацитет в Сомалия (EUCAP Somalia) (1), и по-специално член 9, параграф 1 от него,
   като има предвид, че:
   
               (1)
            
            
               Съгласно член 9, параграф 1 от Решение 2012/389/ОВППС Комитетът по политика и сигурност (КПС) е оправомощен в съответствие с член 38, трета алинея от Договора да взема необходимите решения с цел политически контрол и стратегическо управление на мисията на Европейския съюз за изграждане на капацитет в Сомалия (EUCAP Somalia), включително решението за назначаване на ръководител на мисията.
            
         
               (2)
            
            
               На 26 юли 2016 г. КПС прие Решение EUCAP NESTOR/1/2016 (2) за назначаване на г-жа Maria-Cristina STEPANESCU за ръководител на EUCAP NESTOR, считано от 1 септември 2016 г. до 12 декември 2016 г.
            
         
               (3)
            
            
               С Решение (ОВППС) 2016/2240 на Съвета (3) се удължава мандатът на мисията EUCAP NESTOR до 31 декември 2018 г., като тя се преименува на EUCAP Somalia.
            
         
               (4)
            
            
               На 9 декември 2016 г. върховният представител на Съюза по въпросите на външните работи и политиката на сигурност предложи мандатът на г-жа Maria-Cristina STEPANESCU като ръководител на мисията EUCAP Somalia да бъде удължен от 13 декември 2016 г. до 12 декември 2017 г.,
            
         ПРИЕ НАСТОЯЩОТО РЕШЕНИЕ:
   Член 1
   Мандатът на г-жа Maria-Cristina STEPANESCU като ръководител на мисията на Европейския съюз за изграждане на капацитет в Сомалия (EUCAP Somalia) се удължава до 12 декември 2017 г.
   Член 2
   Настоящото решение влиза в сила в деня на приемането му.
   Прилага се от 12 декември 2016 г.
   
      Съставено в Брюксел на 10 януари 2017 година.
      
         
            За Комитета по политика и сигурност
         
         
            Председател
         
         W. STEVENS
      
   
   
      (1)  ОВ L 187, 17.7.2012 г., стр. 40.
   
      (2)  Решение (ОВППС) 2016/1633 на Комитета по политика и сигурност от 26 юли 2016 г. за назначаване на ръководител на мисията на Европейския съюз за изграждане на регионален морски капацитет в региона на Африканския рог (EUCAP NESTOR) (EUCAP NESTOR/1/2016) (ОВ L 243, 10.9.2016 г., стр. 8).
   
      (3)  Решение (ОВППС) 2016/2240 на Съвета от 12 декември 2016 г. за изменение на Решение 2012/389/ОВППС относно мисията на Европейския съюз за изграждане на регионален морски капацитет в региона на Африканския рог (EUCAP NESTOR) (ОВ L 337, 13.12.2016 г., стр. 18).